วุฒิสภาสหรัฐฯผ่านมาตรการกระตุ้นเศรษฐกิจ 1.9 ล้านล้านดอลลาร์สหรัฐฯ/ ติดตามการแก้ไข พ.ร.ก. ซอฟท์โลน และโกดังเก็บหนี้ / ความเป็นไปได้ของเราเที่ยวด้วยกันและคนละครึ่งเฟส 3
8 มีนาคม 2564

วุฒิสภาสหรัฐฯผ่านมาตรการกระตุ้นเศรษฐกิจ 1.9 ล้านล้านดอลลาร์สหรัฐฯ/ ติดตามการแก้ไข พ.ร.ก. ซอฟท์โลน และโกดังเก็บหนี้ / ความเป็นไปได้ของเราเที่ยวด้วยกันและคนละครึ่งเฟส 3 

สำหรับปัจจัยราคาน้ำมัน ติดตามปัจจัยกำหนดราคาน้ำมันดิบสำคัญ ได้แก่ ทิศทางการฟื้นตัวของอุปสงค์หลังการคลายล๊อคดาวน์ มาตรการกระตุ้นเศรษฐกิจ ค่าเงิน USD นโยบายด้านต่างประเทศของสหรัฐฯกับอิหร่านและเวเนซุเอลา การที่กระทรวงพลังงานสหรัฐฯตกลงขายน้ำมันดิบในคลังสำรอง (SPR) จำนวน 10.1 ล้านบาร์เรลให้ออสเตรเลีย และบริษัทเอกชนอีก 6 ราย รวมถึงจำนวน rig count ที่ยังปรับเพิ่มในอัตราที่ชะลอ (สัปดาห์ล่าสุด +1 เป็น 402 แท่น ยังตำ่กว่าช่วงก่อนโควิดที่ประมาณ 800 แท่น) 

ในส่วนของสหรัฐ ติดตามทิศทางราคาหุ้น Global cyclical linked sectors ที่คาดว่าจะปรับตัวขึ้นตามราคาสินค้าโภคภัณฑ์ต่างๆ ที่สูงขึ้นในสัปดาห์หน้าจากปัจจัยหนุนต่างๆ ได้แก่ การที่วุฒิสภาสหรัฐฯผ่านมาตรการกระตุ้นเศรษฐกิจ 1.9 ล้านล้านดอลลาร์สหรัฐฯเมื่อคืนวันเสาร์ที่ผ่านมา, ตัวเลขส่งออกจีนเดือน ก.พ. ที่ขยายตัวดีกว่าคาด (+60.6% YoY), ตัวเลขการจ้างงานนอกภาคเกษตรสหรัฐฯเดือน ก.พ. ที่ออกมาดีกว่าคาด (+3.79 แสนตำแหน่ง) 

ส่วนปัจจัยภายในประเทศ ติดตามการแก้ไข พ.ร.ก. ซอฟท์โลน และโกดังเก็บหนี้ หรือแวร์เฮ้าส์ซิ่ง ปัจจุบัน ธปท.และกระทรวงการคลังกำลังเร่งหารือร่วมกันเพื่อหาข้อสรุปโดยเร็ว นอกจากนี้รัฐบาลเตรียมเปิดตัวโครงการ “SME คนละครึ่ง” หวังลดภาระต้นทุน (สำหรับค่าใช้จ่ายในการขอทดสอบผลิตภัณฑ์ จดทะเบียนหรือขอใบรับรองมาตรฐานต่างๆ และการปรึกษาทางธุรกิจ) เพิ่มศักยภาพรายย่อย ช่วยค่าใช้จ่ายสารพัด คาดเริ่มเปิดโครงการกลางปีนี้ 

ติดตามเรื่องการหารือของ ศบค. ในวันจันทร์ เพื่อเปิดประเทศไทยในรูปแบบต่างๆ โดยในเดือนเมษายน-พฤษภาคม 2564 จะสามารถเปิดในลักษณะของ Area Quarantine เพื่อรับนักท่องเที่ยวชาวต่างชาติ กักตัวในโรงแรม 14 วัน โดยใน 3 วันแรกจะอยู่ในห้องพัก เมื่อเทสต์ครั้งที่ 2 หากไม่มีการติดเชื้อโควิด-19 อีก 11 วันจะอนุญาตให้ออกจากห้องพักได้แต่ต้องอยู่ภายในบริเวณโรงแรม จังหวัดนำร่อง ได้แก่ เชียงใหม่ ภูเก็ต กระบี่ สุราษฎร์ธานี (เกาะสมุย เกาะเต่า เกาะพงัน) และชลบุรี (พัทยา) มองส่งผลบวกต่อกลุ่มโรงแรม ขนส่ง และสนามบิน 

ติดตามาตรการทางเศรษฐกิจที่สนับสนุนการบริโภคและการท่องเที่ยว ซึ่งทางรัฐบาลกำลังพิจารณาอยู่ในกรอบวงเงินกู้ฯ ที่เหลือ 2 แสนล้านบาท ซึ่งมีความเป็นไปได้ที่จะขยายเวลาหรือทำซ้ำบางมาตรการ เช่น เราเที่ยวด้วยกัน, คนละครึ่ง เป็นต้น  เพื่อช่วยเปลี่ยนพฤติกรรมให้ชินกับดิจิทัลมากขึ้น มองเป็นบวกกับกลุ่มท่องเที่ยว กลุ่มค้าส่ง และกลุ่มที่ผลิตสินค้าอุปโภคบริโภค 

มุมมองตลาดหุ้น/ กลยุทธ์การลงทุน วันนี้คาด SET ปรับตัวขึ้นทดสอบกรอบ 1,535-60  

หุ้นแนะนำ SCB(พื้นฐาน 117.00 บาท) กำไรไตรมาส 4/2563 อยู่ที่ 4.97 พันลบ. ดีกว่าคาด 26% จากรายได้ค่าธรรมเนียมที่แข็งแกร่ง, PPOP ปรับดีขึ้น QoQ และ YoY จากรายได้ค่าธรรมเนียมที่แข็งแกร่ง, อัตราผลตอบแทนพันธบัตรรัฐบาลที่ปรับตัวเพิ่มขึ้นส่งผลบวกต่อกลุ่มธนาคารขนาดใหญ่BDMS (พื้นฐาน 23.60 บาท) เราคาดว่ากำไรหลักจะเติบโต 7% ในปี 2564 ก่อนที่จะเพิ่มขึ้น 36% ในปี 2565 และ 18% ในปี 2566, ใช้กลยุทธ์การกำหนดราคาเพิ่มเติมเพื่อเพิ่มอุปสงค์รวมไปถึงกำลังการผลิต ในขณะที่สภาพคล่องส่วนเกินพร้อมสำหรับการลงทุนใหม่TOP (พื้นฐาน 63.25 บาท) Sentiment บวกจากการประชุม OPEC ต่อ ราคาน้ำมันดิบ, อ้างอิงจากนักวิเคราะห์กลุ่มพลังงานของเรา ทุกๆการปรับตัวเพิ่มขึ้นของราคาน้ำมันดิบ +USD5/bbl จะส่งผลบวกต่อ TOP (+20%, +1%) (Upside ในแง่ Earnings, Valuation ของเราตามลำดับ) 

รายงานตัวเลขเศรษฐกิจ วันอังคาร ติดตาม รายงานของ EIA เรื่องภาพรวมอุตสาหกรรมพลังงานในระยะสั้น วันพุธ ติดตาม ตัวเลข CPI ของจีน เดือน ก.พ. คาด +0.4% MoM แต่ -0.4% YoY ตัวเลข PPI เดือน ก.พ. ของจีน คาด +1.5% YoY ตัวเลข Core CPI เดือน ก.พ. ของสหรัฐฯ คาด +0.2% MoM และ +1.4% YoY และระดับปริมาณนำ้มันดิบคงคลังของสหรัฐฯรายสัปดาห์ วันพฤหัสฯ ติดตาม ตัวเลข Loan growth ของจีนเดือน ก.พ. การประชุมธนาคารกลางยูโรโซนคาดคงอัตรานโยบายที่ -0.50% และตัวเลขการขอรับสวัสดิการว่างงานรายสัปดาห์ของสหรัฐฯ คาด +7.25 แสนตำแหน่ง วันศุกร์ ติดตาม ตัวเลข CPI ของเยอรมันเดือน ก.พ. คาด +0.7% MoM และ +1.3% YoY ตัวเลข CPI ของอินเดียเดือน ก.พ. คาด +4.45% YoY ตัวเลข PPI ของสหรัฐฯ เดือน ก.พ. คาด +0.4% MoM และ +2.7% YoY และตัวเลข Michigan Consumer Expectations เดือน มี.ค. คาด +4.6% MoM เป็น 74 จุด